hy en en hy en en en en es id lv en en en en en en en en en en en en en en en en en en en en en en en en en en en en en en en en en en en en hy hy en en en en hy hy hy en hy hy hy en hy hy en en en en en hy hy hy hy hy hy hy hy hy fr en en en en en hy en en en en en en en en hy de hy hy hy hy hy hy en hy hbs_lat lv en en en en en en en en en en en en en en en en en en en en en en en en en en en en en en en en en en en en hy hy en en en en hy hy hy en hy hy hy en hy hy en en en en en hy hy hy hy hy hy hy hy hy fr en en en en en hy en en en en en en en en it lv en en en en en en en en en en
ԳԻՏԱԿԱՆ ԽՈՐՀՐԴԻ ՆԻՍՏՈՒՄ – Goris State University
The Ministry of Education, Science, Culture and Sports of the Republic of Armenia
Faculty of Natural Sciences and Engineering
Department of external relations and cooperation
Acquisition and Data Processing Department
E – Books by Subjects
Հետազոտական գործունեությունծավալող ՀՀ և արտասահմանյան գործընկեր կազմակերպություններ և կառույցներ
Համատեղ կազմակերպված գիտական միջոցառումներ
Դպրոցի տնօրենների վերապատրաստման դասընթաց
Admission to Bachelor’s course
Admission to Master’s course
Վարձավճարներ և կիրառվող զեղչային համակարգ
Department of Quality Assurance and Student’s Career Support
Home » News » ԳԻՏԱԿԱՆ ԽՈՐՀՐԴԻ ՆԻՍՏՈՒՄ
Հունվարի 20-ին Գորիսի պետական համալսարանում գումարվեց գիտական խորհրդի այս տարվա առաջին նիստը:
Նախքան նիստի օրակարգային հարցերին անցնելը՝ ռեկտորի պաշտոնակատար Թեհմինա Մարությանը գիտական խորհրդի անդամներին ներկայացրեց կազմի փոփոխությունը և նորանշանակ գիտական քարտուղարին՝ բ.գ.թ., բանասիրության և պատմաիրավագիտության ամբիոնի վարիչի ժ/պ Լիլիթ Թունյանին, ով համատեղությամբ կկատարի նաև այդ պարտականությունները: Նա շնորհավորեց Թունյանին և արդյունավետ աշխատանք մաղթեց: Այնուհետև հաստատվեց նիստի օրակարգը, որի առաջին հարցի շրջանակում պատասխանատուների կողմից ներկայացվեցին ԳՊՀ ֆակուլտետների և մյուս կառուցվածքային ստորաբաժանումների 2020-2021 ուստարվա գործունեության հաշվետվությունները, որոնք տարեվերջին լսվել ու գնահատվել էին ֆակուլտետային խորհուրդներում ու համապատասխան ստորաբաժանումներում: Համալսարանի տարեկան գործունեության արդյունքները, որոնք ընդհանուր առմամբ եղել են պլանաչափ և բխել են բուհի ռազմավարական զարգացման գերակայություններից, ընդունվեցին ի գիտություն: Երկրորդ հարցը վերաբերում էր ԳՊՀ 2021թ. ինստիտուցիոնալ հավատարմագրման արդյունքներին և փորձագիտական զեկույցում առկա թերությունների վերացման ծրագրի վերանայված տարբերակի նախապատրաստման ընթացքին, ինչի մասին զեկուցեց ԿՈԱ և ՈՒԿԱ բաժնի ղեկավարի ժ/պ Նազելի Հախվերդյանը: Նա նշեց, որ հավատարմագրման հանձնաժողովը, ուսումնասիրելով բուհի ինստիտուցիոնալ կարողությունների ինքնավերլուծությունը, լրացված էլեկտրոնային հարթակը, փորձագիտական խմբի զեկույցը, ԳՊՀ-ի ներկայացրած թերությունների վերացման նախնական ծրագիրը՝ 2021թ. հոկտեմբերի 22-ի թ. N 59 որոշմամբ «Գորիսի պետական համալսարան» ՊՈԱԿ-ին շնորհել է ինստիտուցիոնալ հավատարմագրում 4 տարի ժամկետով: Հավատարմագրում շնորհելու որոշման հրապարակումից հետո՝ երկամսյա ժամկետում, բուհը ՈԱԱԿ-ին պետք է ներկայացնի փորձագիտական զեկույցում նշված թերությունների վերացման գործողությունների վերանայված ծրագիրը և համապատասխան ժամանակացույցը` հաշվի առնելով որոշման հիմնակետերը, ոլորտներում առկա խնդիրներին առաջնահերթ լուծում տալու անհրաժեշտությունը: Ինքնավերլուծություն իրականացրած աշխատանքային խումբը քննարկումների արդյունքում ՈԱԱԿ ներկայացված ԳՊՀ թերությունների վերացման գործողությունների նախնական ծրագրում կատարել է որոշակի փոփոխություններ՝ ըստ բուհի զարգացման գերակայությունների, կազմվել է ծրագրի վերջնական տարբերակը, որը օրերս պետք է ներկայացվի ՈԱԱԿ: Հախվերդյանը նշեց, որ բուհի բոլոր ստորաբաժանումները պետք է ակտիվորեն ներգրավվեն ծրագրում նախանշված գործողությունների կատարման համար պլանավորվող և ընթացիկ աշխատանքներին, որոնց արդյունքները պարբերաբար դիտարկվելու են ՈԱԱԿ փորձագիտական խմբի կողմից՝ համապատասխան հարթակներում ու մեխանիզմներով: Տեղեկատվությունն ընդունվեց ի գիտություն:
Օրակարգային հաջորդ հարցի շրջանակում հումանիտար մասնագիտությունների ֆակուլտետի դեկանի ժ/պ, ՀՀ ԿԳՄՍ Գիտության կոմիտեի կողմից ֆինանսավորվող «Սյունիքի հոգևոր և նյութական ժառանգությունը» ծրագրի ղեկավար Ս.Մանուչարյանը ներկայացեց ծրագրի 2021թ.–ի հաշվետվությունը, որը գնահատվեց բավարար:
Ուսումնական մասի առաջարկի և գիտական խորհրդին առընթեր գործող կանոնադրական ու կառուցվածքային փոփոխությունների համակարգման հանձնաժողովի եզրակացության հիման վրա գիտական խորհուրդը հաստատեց նաև ԳՊՀ գիտելիքների գնահատման կանոնակարգում առաջարկվող փոփոխությունները, որոնց մասին զեկուցեց ԳՊՀ իրավախորհրդատու Ա.Հովհաննիսյանը: Թ.Մարությանը նշեց, որ չնայած անհրաժեշտություն է առաջացել վերանայելու կանոնակարգը միջանկյալ ստուգումներին վերաբերող դրույթի լրամշակմամբ, բայց և այնպես այսուհետ պետք է նման փոփոխությունները կատարել բացառապես միայն կարիքների վերհանման ու գնահատման արդյունքում, ուստի առաջարկեց շահակիցների, կոնկրետ դեպքում՝ ուսանողների շրջանում ԳՊՀ գիտելիքների գնահատման բազմագործոն համակարգի վերաբերյալ հարցումներ իրականացնել և արդյունքների վերլուծությունից հետո կատարել համապատասխան բարելավում:
Գիտական խորհուրդը քննարկեց նաև ԳՊՀ-ում կառուցվածքային ստորաբաժանում՝ հանրային կապերի և լրատվության բաժին ստեղծելու հարցը: Թ. Մարությանը նշեց, որ թեև օղակը մշտապես գործել է, սակայն ԳՊՀ 2019-2023թթ. ռազմավարական ծրագրի գերակայություններից ելնելով, այն է՝ շահակիցների առջև հաշվետվողականությունն ապահովելու, բուհի գործունեության թափանցիկության, տեղեկատվության հասանելիության, պաշտոնական կայքէջի օրապահանջ բարելավման, պաշտոնաթերթի պարբերական հրապարակման, հասարակական կազմակերպությունների և քաղաքացիական հասարակության այլ ինստիտուտների հետ համագործակցության ակտիվացման և այլ նկատառումներով, անհրաժեշտ է այդ ոլորտն ավելի զարգացնել ու կանոնակարգել: Դեռևս 2019թ. հոկտեմբերի 11-ին հաստատվել էր ԳՊՀ հասարակայնության հետ կապերի և լրատվության բաժնի կանոնակարգը, սակայն բաժինը, որպես այդպիսին, իրավաբանական հիմք չէր ստացել: Բաժնի բազմավեկտոր գործառույթները երկար տարիներ իրականացվել են մեկ պատասխանատուի կողմից: Հասունացել է բաժին ձևավորելու խնդիրը, որը նաև բխում է ԳՊՀ հավատարմագրման փորձագիտական զեկույցի դիտարկումներից ու խորհրդատվություններից: Գիտական խորհուրդը հավանություն տվեց հանձնաժողովի առաջարկին: Նիստում հաստատվեց նաև «Ինֆորմատիկա և կիրառական մաթեմատիկա» մասնագիտության ուսումնական պլանը՝ առաջարկվող փոփոխություններով: Քննարկվեցին նաև ընթացիկ մի շարք հարցեր և ընդունվեցին որոշումներ:
English EN Հայերեն AM Pycckий RU
Faculty of Natural Sciences and Engineering
Department of external relations and cooperation
Acquisition and Data Processing Department
E – Books by Subjects
Հետազոտական գործունեությունծավալող ՀՀ և արտասահմանյան գործընկեր կազմակերպություններ և կառույցներ
Համատեղ կազմակերպված գիտական միջոցառումներ
Դպրոցի տնօրենների վերապատրաստման դասընթաց
Admission to Bachelor’s course
Admission to Master’s course
Վարձավճարներ և կիրառվող զեղչային համակարգ
Department of Quality Assurance and Student’s Career Support
Copyright © 2017 | GSU
WEB AugmentAr - Creation and promotion of sites
Proudly powered by WordPress | Education Hub by WEN Themes